ಸ್ವಾಬ್ ಕೊಟ್ಟು ಹತ್ತು ದಿನದ ಬಳಿಕ ಲಭಿಸಿದ ಪಾಸಿಟಿವ್ ರಿಪೋರ್ಟ್! ಮಂಗಳೂರು,ಆ.31ಹಿ.ಸ: ಸ್ವಾಬ್ ಟೆಸ್ಟ್ ಕೊಟ್ಟು ಹತ್ತು ದಿನದ ಬಳಿಕ ವ್ಯಕ್ತಿಯೊಬ್ಬರಿಗೆ ಆರೋಗ್ಯ ಇಲಾಖೆ ಪಾಸಿಟಿವ್ ರಿಪೋರ್ಟ್ ನೀಡಿದೆ. ಮಂಗಳೂರಿನ ಈ ವ್ಯಕ್ತಿ ಕೊರೊನಾ ರೋಗಿಯ ಪ್ರಾಥಮಿಕ ಸಂಪರ್ಕದ ಕಾರಣಕ್ಕೆ ಆ. 19 ರಂದು ಸ್ವಾಬ್ ಟೆಸ್ಟ್ ಮಾಡಿಸಿದ್ದರು. ಆ ಬಳಿಕ ಆಗಷ್ಟ್ 28 ವರೆಗೆ ಕ್ವಾರಂಟೈನ್ ನಲ್ಲಿದ್ದರು. ಆದರೆ ಆವರೆಗೆ ಅವರ ಸ್ವಾಬ್ ಟೆಸ್ಟ್ ರಿಪೋರ್ಟ್ ನೀಡದ ಆರೋಗ್ಯ ಇಲಾಖೆ ಆಗಷ್ಟ್ 29 ಕ್ಕೆ ಅವರಿಗೆ ಪಾಸಿಟಿವ್ ಇದೆ ಎಂದು ರಿಪೋರ್ಟ್ ನೀಡಿ ನಿನ್ನೆ ಅವರಿಗೆ ತಿಳಿಸಿದೆ. ಈಗಾಗಲೇ ಒಮ್ಮೆ ಕ್ವಾರಂಟೈನ್ ನಲ್ಲಿ ಇದ್ದ ಇವರು ಮತ್ತೆ ಚಿಕಿತ್ಸೆಗಾಗಿ ಕ್ವಾರಂಟೈನ್ ನಲ್ಲಿ ಇರಬೇಕಾಗಿದೆ. ಆಯಂಟಿಜೆನ್ ಟೆಸ್ಟ್ ನಲ್ಲಿ 20 ನಿಮಿಷದಲ್ಲಿ ಫಲಿತಾಂಶ ಬರುವ ವ್ಯವಸ್ಥೆ ಇರುವಾಗ ಹತ್ತು ದಿನ ತೆಗೆದುಕೊಂಡಿರುವುದು ಅಚ್ಚರಿಗೆ ಕಾರಣವಾಗಿದೆ. ಹಿಂದುಸ್ಥಾನ್ ಸಮಾಚಾರಸು.ಕುಎಂ.ಎಸ್ಯ.ಮ